
Ministru kabineta rīkojums Nr. 544
Rīgā 2022. gada 9. augustā (prot. Nr. 39 49. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai  finansējumu 11 381 euro apmērā, no tiem:
· 1.1. 3419 euro Nacionālajam veselības dienestam, tai skaitā:
· 1.1.1. 1512 euro, lai segtu izdevumus, kas radušies laikposmā no 2022. gada 1. janvāra līdz 2022. gada 31. martam saistībā ar Ministru kabineta 2021. gada 10. augusta rīkojuma Nr. 518 "Par ārkārtējās situācijas izsludināšanu" 5.¹ punktā minētajām personām sniegtajiem stacionārajiem veselības aprūpes pakalpojumiem Latvijas ārstniecības iestādēs;
· 1.1.2. 1907 euro, lai segtu izdevumus, kas radušies laikposmā no 2022. gada 1. janvāra līdz 2022. gada 31. maijam saistībā ar Ministru kabineta 2021. gada 10. augusta rīkojuma Nr. 518 "Par ārkārtējās situācijas izsludināšanu" 5.¹ punktā minētajām personām sniegtajiem ambulatorajiem veselības aprūpes pakalpojumiem Latvijas ārstniecības iestādēs;
· 1.2. 7962 euro Neatliekamās medicīniskās palīdzības dienestam, lai segtu izdevumus, kas radušies laikposmā no 2022. gada 1. janvāra līdz 2021. gada 31. maijam saistībā ar Neatliekamās medicīniskās palīdzības dienesta izsaukumiem, sniedzot neatliekamo medicīnisko palīdzību Ministru kabineta 2021. gada 10. augusta rīkojuma Nr. 518 "Par ārkārtējās situācijas izsludināšanu" 5.¹ punktā minētajām personām.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

